
VALSTYBĖS SIENOS APSAUGOS TARNYBOS PRIE LIETUVOS RESPUBLIKOS
VIDAUS REIKALŲ MINISTERIJOS
SKELBIMAS

Valstybės sienos apsaugos tarnyba prie Lietuvos Respublikos vidaus reikalų ministerijos (toliau – tarnyba) ieško naujų komandos narių dirbti:
1. Varėnos pasienio rinktinės Tribonių pasienio užkardos apsaugos darbuotojo, dirbančio pagal darbo sutartį (toliau – darbuotojas) pareigose (3 pareigybės).
 Pareigybės lygis – C, pakopa – 1.
 Darbo vieta – tarnybos Varėnos pasienio rinktinės Tribonių pasienio užkarda, Parko g. 26, Tribonių k., Gerviškių sen., Šalčininkų r. sav.

II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI 

1. Darbuotojas, einantis šias pareigas, turi atitikti šiuos specialius reikalavimus:
1.1. turėti ne žemesnį kaip vidurinį išsilavinimą; 
1.2. būti gerai susipažinęs su Lietuvos Respublikos įstatymais ir kitais teisės aktais, reglamentuojančiais Lietuvos Respublikos valstybės sienos apsaugą ir darbinę veiklą;
1.3. išmanyti dokumentų rengimo taisykles, gebėti dirbti su teksto redagavimo, skaičiuoklės, interneto naršymo bei duomenų paieškos kompiuterinėmis programomis; 
1.4. atitikti teisės aktuose nustatytus reikalavimus, būtinus suteikiant teisę dirbti ar susipažinti su įslaptinta informacija, žymima slaptumo žyma ,,Riboto naudojimo“.

III SKYRIUS
ŠIAS PAREIGAS EINANČIO DARBUOTOJO FUNKCIJOS

2. Šias pareigas einantis darbuotojas vykdo šias funkcijas:
2.1. stebi ir kontroliuoja vaizdo stebėjimo sistemų darbą nustatytoje vietoje;
2.2. vykdo valstybės sienos (pasienio kontrolės punkto teritorijos) stebėjimą ir nustato (aptinka) valstybės sienos kirtimo tvarkos, pasienio teisinio, pasienio kontrolės punktų veiklos režimo pažeidimus;
2.3. perima tarnybinę dokumentaciją, patikrina vaizdo stebėjimo sistemų darbą, atlieka įrašus vaizdo stebėjimo sistemų darbo apskaitos žurnale;
2.4. informuoja užkardos (pasienio tikrinimo posto) pamainos vyresnįjį ar užkardos (pasienio tikrinimo posto) budėtoją apie vaizdo stebėjimo sistemomis fiksuotus pažeidimus;
2.5. užkardos (pasienio tikrinimo posto) pamainos vyresniojo nurodymu įspėja pasienio sargybas apie gautus pavojaus signalus iš vaizdo stebėjimo sistemų; 
2.6. priima pasienio sargybų pranešimus apie padėtį ir apie tai praneša užkardos pamainos vyresniajam;
2.7. nedelsdamas praneša užkardos (pasienio tikrinimo posto) budėtojui ir užkardos (pasienio tikrinimo posto) pamainos vyresniajam apie visus ryšio sutrikimus ir aparatūros gedimus (sutrikimus);
2.8. žino saugaus elgesio taisykles dirbdamas su vaizdo stebėjimo sistemų aparatūra ir kitomis elektroninėmis priemonėmis, esančiomis darbo vietoje;
2.9. esant tarnybiniam būtinumui padeda vykdyti operatyvaus valdymo, apsaugos funkcijas, kad būtų užtikrinta nepertraukiama rinktinės, užkardos ar kito padalinio veikla;
2.10. vykdo su Specialiąja tranzito schema susijusias funkcijas;
2.11. siekdamas užtikrinti tinkamą funkcijų vykdymą, naudojasi dokumentų valdymo sistema;
2.12. vykdo kitus užkardos vadovybės nenuolatinio pobūdžio pavedimus, susijusius su rinktinės ir užkardos veiklos tikslų įgyvendinimu.

IV SKYRIUS
ŠIAS PAREIGAS EINANČIO DARBUOTOJO PAVALDUMAS
3. Šias pareigas einantis darbuotojas yra tiesiogiai pavaldus užkardos vadui. 
__________________
2. Varėnos pasienio rinktinės Tribonių pasienio užkardos logisto, dirbančio pagal darbo sutartį (toliau – darbuotojas) pareigose.
 Pareigybės lygis – B, pakopa – 1.
 Darbo vieta – tarnybos Varėnos pasienio rinktinės Tribonių pasienio užkarda, Parko g. 26, Tribonių k., Gerviškių sen., Šalčininkų r. sav.

II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI 

1. Darbuotojas, einantis šias pareigas, turi atitikti šiuos specialius reikalavimus:
1.1. turėti ne žemesnį kaip aukštesnįjį išsilavinimą, įgytą iki 2009 m., ar specialųjį vidurinį išsilavinimą, įgytą iki 1995 m.; 
1.2. būti gerai susipažinęs su Lietuvos Respublikos įstatymais ir kitais teisės aktais, reglamentuojančiais darbinę veiklą;
1.3. išmanyti dokumentų rengimo taisykles, gebėti dirbti su teksto redagavimo, skaičiuoklės, interneto naršymo bei duomenų paieškos kompiuterinėmis programomis;
1.4. išmanyti materialinių vertybių apskaitą, materialinių vertybių naudojimo ir saugojimo taisykles;
1.5. turėti teisę vairuoti B kategorijos transporto priemones (be sąlygos vairuoti tik transporto priemones automatine pavarų dėže) ir ne mažesnį kaip dvejų metų vairavimo stažą;
1.6. atitikti teisės aktuose nustatytus reikalavimus, būtinus suteikiant teisę dirbti ar susipažinti su įslaptinta informacija, žymima slaptumo žyma „Riboto naudojimo“.

III SKYRIUS
ŠIAS PAREIGAS EINANČIO DARBUOTOJO FUNKCIJOS

2. Šias pareigas einantis darbuotojas vykdo šias funkcijas:
2.1. koordinuoja ir kontroliuoja užkardos transporto priemonių, kitų mechanizmų bei įrenginių eksploatavimą, priežiūrą, remontą bei jų parengimą techniniai apžiūrai;  
2.2. atlieka materialinių vertybių tinkamą priėmimą, išdavimą, užtikrina materialinių vertybių apsaugą, atlieka jų nurašymą;
2.3. pildo transporto priemonių, kitų mechanizmų bei įrenginių eksploatavimo dokumentus, kontroliuoja atsarginių detalių ir naftos produktų panaudojimą, atlieka jų nurašymą;
2.4. teikia Valstybės sienos apsaugos tarnybos prie Lietuvos Respublikos vidaus reikalų ministerijos Turto valdymo valdybos Varėnos skyriui paraiškas dėl transporto priemonių, kitų mechanizmų bei įrenginių priežiūros ir remonto darbams reikalingų medžiagų bei gaminių įsigijimo;
2.5. rengia ir teikia užkardos vadovybei reikiamas ataskaitas, suvestines ir paraiškas;
2.6. teikia užkardos vadovybei pasiūlymus dėl efektyvesnio ir racionalesnio transporto priemonių, kitų mechanizmų bei įrenginių panaudojimo;
2.7. vykdo su Specialiąja tranzito schema susijusias funkcijas;
2.8. siekdamas užtikrinti tinkamą funkcijų vykdymą, naudojasi Dokumentų valdymo sistema „Kontora“, duomenų bazėmis, vairuoja tarnybinę transporto priemonę;
2.9. laikinai nesant logistikos specialisto, atlieka jo funkcijas;
2.10. vykdo kitus užkardos vadovybės nenuolatinio pobūdžio pavedimus, susijusius su rinktinės ir užkardos veiklos tikslų įgyvendinimu.

IV SKYRIUS
ŠIAS PAREIGAS EINANČIO DARBUOTOJO PAVALDUMAS
3. Šias pareigas einantis darbuotojas yra tiesiogiai pavaldus užkardos vadui. 
__________________

Dokumentai priimami iki 2026 m. liepos 24 d. įskaitytinai.
Asmenys, pretenduojantys į laisvas Varėnos pasienio rinktinės Tribonių pasienio užkardos apsaugos darbuotojo, dirbančio pagal darbo sutartį pareigas, dokumentus pateikia elektroniniu paštu: Remigijus.Burba@vsat.vrm.lt.
Reikalaujami dokumentai:
1. gyvenimo aprašymas (CV);
2. asmens dokumento kopija;
3. išsilavinimą patvirtinančio dokumento kopija.
Kontaktai pasiteirauti: Irena Martūnienė, VSAT prie LR VRM Personalo valdybos Varėnos skyriaus vyriausioji specialistė, el. pašto adresas: irena.martuniene@vsat.vrm.lt,  tel. 0 707 43023.
